section_heading: Životopis
paragraph_text: Od 2010. do 2013. bio je angažiran kao prvi Kapellmeister Državne opere u Hannoveru,<ref>Staatsoper Hannover: Ivan Repušić, pristupljeno 2. srpnja 2014. gdje je uspješno ravnao izvedbama opera Falstaff, Otello, Tannhäuser, Jevgenij Onjegin, La bohème, Carmen, Otmica iz saraja, Faust i drugima. Godine 2011. debitirao je u Njemačkoj državnoj operi u Berlinu Puccinijevom operom La bohème. Od sezone 2012./2013. postao je Kapellmeister te ugledne kuće i do danas ravnao izvedbama mnogih opera, među kojima su Tosca, Krabuljni ples, Travijata, Macbeth, Čarobna frula, Lucia di Lammermoor, itd. S uspjehom je debitirao i kontinuirano dirigira i u drugim važnim njemačkim opernim kućama, primjerice Hamburškoj državnoj operi (Ljubavni napitak, Rigoletto), Semperoper Dresden (Čarobna frula), Komičnoj operi u Berlinu (Rigoletto, Travijata).